#### รายงานการประชุม

#### สภาองค์การบริหารส่วนตำบลแหลมประดู่

**สมัยสามัญ สมัยที่ 3 ประจำปี พ.ศ. 2566 (15 – 30 ธ.ค. ๖๖)**

**ครั้งที่ 1**

**วันอังคารที่ 26 ธันวาคม พ.ศ. 2566 เวลา 10.00 น.**

# **ณ ห้องประชุมสภาองค์การบริหารส่วนตำบลแหลมประดู่ อำเภอบ้านโพธิ์ จังหวัดฉะเชิงเทรา**

🙗🙖🙗🙖🙗🙖🙗🙖🙗🙖🙗🙖🙗🙖🙗🙖

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1 | นางสาวปวีณ์ชญา | รชตเรืองนิตย์ | ประธานสภาฯ | ปวีณ์ชญา | รชตเรืองนิตย์ |
| 2 | นายภาณุ | สัตยธรรม | สมาชิกสภาฯ หมู่ที่ 1 | ภาณุ | สัตยธรรม |
| 3 | นายวรกิจ | เสาวรส | สมาชิกสภาฯ หมู่ที่ 3 | วรกิจ | เสาวรส |
| 4 | นายหวั่น | แดงมณี | สมาชิกสภาฯ หมู่ที่ 4 | หวั่น | แดงมณี |
| 5 | นายจิระเดช | เกิดทรัพย์ | สมาชิกสภาฯ หมู่ที่ 6 | จิระเดช | เกิดทรัพย์ |
| 6 | นายเจนธรรม | โตเทวิน | เลขานุการสภาฯ | เจนธรรม | โตเทวิน |

**ผู้เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1 | นายอิทธิพัทธ์ | ขัตติยะเตชะตระกูล | นายก อบต. | อิทธิพัทธ์ | ขัตติยะเตชะตระกูล |
| 2 | นายพยัพ | ทองกล่อม | รองนายก อบต | พยัพ | ทองกล่อม |
| 3 | นางณัฐพิมล | หิ้งทอง | เลขานุการนายก อบต. | ณัฐพิมล | หิ้งทอง |
| 4 | นางสาวจาริณี | ศิริปรุ | ครูรร.วัดหนองกระสังสามัคคี(แทน ผอ.) | จาริณี | ศิริปรุ |
| 5 | นางสาวคุณเกล้า | คุ้มคง | ผอ.รร.วัดราษฎร์ศรัทธาธรรมรักษาการผอ.รร.วัดอรัญญิการาม | คุณเกล้า | คุ้มคง |
| 6 | นางสาวมาลีวัลย์ | ตุ้มสังข์ทอง | รักษาการแทนผอ.รร.วัดศรีมงคล | มาลีวัลย์ | ตุ้มสังข์ทอง |
| 7 | นายถิรเดช | กองสินแก้ว | นักวิชาการสาธารณสุข | ถิรเดช | กองสินแก้ว |
| 8 | นางสาวจันทร์เพ็ญ | หทยวัฒน์ | แทนผอ.รพ.แหลมประดู่ | จันทร์เพ็ญ | หทยวัฒน์ |
| 9 | นายอนันตชัย | แซ่เซียว | ผู้ช่วยกำนันต.แหลมประดู่ | อนันตชัย | แซ่เซียว |
| 10 | นางธัญญา | ทองกล่อม | หัวหน้าสำนักปลัด | ธัญญา | ทองกล่อม |
| 11 | นางสาวรัชฎาพร | คู้จ้อย | ผู้ช่วยเจ้าพนักงานธุรการ | รัชฎาพร | คู้จ้อย |

**ผู้ไม่มาประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1 | นางสาววัชรินทร์ | นิจสินธุ์ | รองประธานสภาฯ | - |  |

**เริ่มประชุมเวลา 10.00 น.**

**ระเบียบวาระที่ ๑ เรื่องที่ประธานจะแจ้งต่อที่ประชุม** **(ไม่มี)**

**ระเบียบวาระที่ ๒ รับรองรายงานการประชุม**

 รายงานการประชุมสภาองค์การบริหารส่วนตำบลแหลมประดู่ สมัยวิสามัญ สมัยที่ 3 ประจำปี พ.ศ. 2566 ครั้งที่ 2 เมื่อวันที่ 6 กันยายน 2566

ประธานฯ : แจ้งให้สมาชิกฯตรวจรายงานการประชุมสภาองค์การบริหารส่วนตำบล แหลมประดู่ สมัยวิสามัญ สมัยที่ 3 ประจำปี พ.ศ. 2566 ครั้งที่ 2 เมื่อวันที่ 6 กันยายน 2566

มติ : รับรองเป็นเอกฉันท์

**ระเบียบวาระที่ 3 กระทู้ถาม (ไม่มี)**

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว (ไม่มี)**

**ระเบียบวาระที่ ๕ เรื่องที่เสนอใหม่**

 5.1 พิจารณาร่างแผนพัฒนาท้องถิ่น พ.ศ.2566 - 2570 (เพิ่มเติม) ฉบับที่ 2 องค์การบริหารส่วนตำบลแหลมประดู่

ประธานฯ : แจ้งว่า นายกองค์การบริหารส่วนตำบลแหลมประดู่ ได้เสนอญัตติร่างแผนพัฒนาท้องถิ่น พ.ศ.2566 - 2570 (เพิ่มเติม) ฉบับที่ 2 ขององค์การบริหารส่วนตำบลแหลมประดู่ ขอให้นายกฯ ชี้แจง

ที่ประชุม นายอิทธิพัทธ์ฯ นายกฯ ชี้แจงว่าตามที่องค์การบริหารส่วนตำบลแหลมประดู่ ได้ประกาศใช้แผนพัฒนาท้องถิ่น พ.ศ.2566 - 2570 เมื่อวันที่ 14 กุมภาพันธ์ 2565 และประกาศใช้แผนพัฒนาท้องถิ่น พ.ศ.๒๕๖6 – ๒๕70 (เพิ่มเติม) ฉบับที่ 1 เมื่อวันที่ 18 พฤษภาคม 2566 ไปแล้วนั้น องค์การบริหารส่วนตำบลแหลมประดู่ มีความจำเป็นต้องเพิ่มเติมโครงการ/กิจกรรม เพื่อส่งเสริมและพัฒนาคุณภาพชีวิตของประชาชนในท้องถิ่น อำนวยความสะดวกในการให้บริการประชาชน ตามข้อเท็จจริงและสถานการณ์ปัจจุบัน สามารถแก้ไขปัญหาความเดือดร้อนให้กับประชาชนในพื้นที่ และประกอบกับปัจจุบันสภาพแวดล้อมได้มีการพัฒนาและเปลี่ยนแปลงไป ทำให้เกิดปัญหาและความต้องการของประชาชนเพิ่มขึ้น ซึ่งปัญหาและความต้องการดังกล่าวนั้น มีความเร่งด่วนจึงต้องได้รับการแก้ไขและพัฒนาให้สอดคล้องกับสถานการณ์ที่เกิดขึ้นอย่างมีประสิทธิภาพและเพื่อให้สอดคล้องกับสถานการณ์ที่เปลี่ยนแปลงไป จึงมีความจำเป็นต้องเพิ่มเติม แผนงาน/โครงการ ที่ไม่มีในแผนพัฒนาท้องถิ่น พ.ศ.๒๕๖6 – ๒๕70 และในแผนพัฒนาท้องถิ่น พ.ศ.๒๕๖6 – ๒๕70 เพิ่มเติม ฉบับที่ 2

ประธานฯ: ขอให้เลขานุการสภาได้ชี้แจงรายละเอียดข้อกฎหมายที่เกี่ยวข้องกับการจัด

ทำแผนพัฒนาท้องถิ่น(พ.ศ.2566 - 2570) เพิ่มเติม ฉบับที่ 2 ขององค์การบริหารส่วนตำบลแหลมประดู่ ต่อไป

ที่ประชุม นายเจนธรรมฯ เลขานุการสภาฯ ชี้แจงว่า ตามระเบียบกระทรวงมหาดไทยว่าด้วยการจัดทำแผนพัฒนาขององค์กร ปกครองส่วนท้องถิ่น พ.ศ.2548 และแก้ไขเพิ่มเติม (ฉบับที่3) พ.ศ.2561 ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้

(๑) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น

(๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติมสำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติม ให้สภาองค์การบริหารส่วนตำบลพิจารณาตามมาตรา ๔๖ แห่งพระราชบัญญัติสภาตำบล และองค์การบริหารส่วนตำบล พ.ศ. ๒๕๓๗ ด้วย

เมื่อแผนพัฒนาท้องถิ่นที่เพิ่มเติมได้รับ ความเห็นชอบแล้วให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่น ประกาศใช้

(ตามเอกสารที่ได้แจกให้ทุกท่าน)

ประธานฯ: แจ้งว่าตามที่นายกฯได้เสนอร่างแผนพัฒนาท้องถิ่น (พ.ศ.2566 – 2570 (เพิ่มเติม) ฉบับที่ 2 องค์การบริหารส่วนตำบลแหลมประดู่ และเลขานุการสภาฯ ได้ชี้แจงข้อกฎหมายมานั้น ขอให้สมาชิกฯ แสดงความคิดเห็น ซักถาม หรือเสนอแนะ ถ้าไม่มีขอให้ลงมติ

มติ : เห็นชอบร่างแผนพัฒนาท้องถิ่น พ.ศ.2566 - 2570 (เพิ่มเติม) ฉบับที่ 2 ขององค์การบริหารส่วนตำบลแหลมประดู่ ด้วยคะแนนเสียง 5 เสียง ไม่เห็นชอบ - เสียง งดออกเสียง - เสียง)

๕.๒ พิจารณาจ่ายขาดเงินสะสม

ประธานฯ : แจ้งว่า ฝ่ายบริหารเสนอรายละเอียดเกี่ยวกับรายการที่มีความจำเป็นต้องจ่ายขาดเงินสะสม ขอให้เลขานุการสภาฯ ชี้แจงระเบียบเกี่ยวกับการจ่ายขาดเงินสะสม

ที่ประชุม : นายเจนธรรม โตเทวิน เลขานุการสภาฯ ชี้แจงดังนี้

ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕๔๗ และแก้ไขเพิ่มเติมถึงปัจจุบัน

ข้อ ๘๗ ทุกวันสิ้นปีงบประมาณ เมื่อองค์กรปกครองส่วนท้องถิ่นได้ปิดบัญชีรายรับรายจ่ายแล้ว ให้กันยอดเงินสะสมประจำปีร้อยละยี่สิบห้าของทุกปี เพื่อเป็นทุนสำรองเงินสะสมโดยที่ทุนสำรองเงินสะสมนี้ให้เพิ่มขึ้นร้อยละยี่สิบห้าของทุกปี

การจ่ายเงินทุนสำรองเงินสะสมจะกระทำให้ต่อเมื่อยอดเงินสะสมในส่วนที่เหลือมีไม่เพียงพอต่อการบริหารให้ขอความเห็นชอบจากสภาท้องถิ่น และขออนุมัติผู้ว่าราชการจังหวัด

ในกรณีที่ปีใด องค์กรปกครองส่วนท้องถิ่นมียอดเงินทุนสำรองเงินสะสมเกินร้อยละยี่สิบห้าของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำยอดเงินส่วนที่เกินไปใช้จ่ายได้โดยได้รับอนุมัติจากสภาท้องถิ่นภายใต้เงื่อนไขข้อ ๘๙ (๑)

ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

(1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

(2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่น แต่ละประเภทตามระเบียบแล้ว

(3) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลัง และเสถียรภาพในระยะยาว

ประธานฯ : เชิญฝ่ายบริหารชี้แจงรายละเอียด

ที่ประชุม : นายอิทธิพัทธ์ฯ นายกฯ ชี้แจงว่ามีความจำเป็นต้องดำเนินการจ่ายขาดเงินสะสมซึ่งโครงการที่ขออนุมัติได้บรรจุไว้ในแผนพัฒนาท้องถิ่น พ.ศ. 2566 - 2570 และที่แก้ไขเพิ่มเติม แล้ว ขององค์การบริหารส่วนตำบลแหลมประดู่แล้ว

- สถานะเงินสะสม ดังนี้

ณ วันที่ 30 กันยายน 2566 เงินสะสมคงเหลือ 30,156,291.95 บาท

- กันจ่ายขาดเงินสะสมที่อนุมัติแล้วแต่ยังไม่ได้เบิกจ่าย 2 โครงการ เป็นเงิน 5,7000,000.00 บาท

- เงินสะสมคงเหลือจากการอนุมัติหลังก่อหนี้ผูกพัน จำนวน 645,400.00 บาท

- รับคืนเงินรายจ่ายข้ามปีงบประมาณ จำนวน 6,408.00 บาท

- เงินทุนสำรองเงินสะสม ณ วันที่ 30 กันยายน 2566 จำนวน 23,518,198.81 บาท

- กันเงินสำรองงบบุคลากร 3 เดือน จำนวน 1,883,401.47 บาท

- กันสำรองกรณีสาธารณภัย ร้อยละ 15 จำนวน 4,635,000.00 บาท

- เงินสะสมที่สามารถนำไปใช้จ่ายได้ จำนวน 47,807,897.29 บาท

(1) โครงการก่อสร้างถนนคอนกรีตเสริมเหล็กสายถนนทางหลวง หมู่ที่ 6 (บริเวณหลังบริษัท CH แมชชีนเนอรี่ จำกัด) กว้าง 4 เมตร ยาว 590 เมตร หนา 0.15 เมตร มีพื้นที่ดำเนินการไม่น้อยกว่า 2,360 ตารางเมตร พร้อมป้ายประชาสัมพันธ์โครงการจำนวน 1 ป้าย (ตามแบบที่องค์การบริหารส่วนตำบลแหลมประดู่กำหนด) จำนวน 1,807,000 บาท

มติ : (เห็นชอบจ่ายขาดเงินสะสมโครงการก่อสร้างถนนคอนกรีตเสริมเหล็กสายถนนทางหลวง หมู่ที่ 6 (บริเวณหลังบริษัท CH แมชชีนเนอรี่ จำกัด) กว้าง 4 เมตร ยาว 590 เมตร หนา 0.15 เมตร มีพื้นที่ดำเนินการไม่น้อยกว่า 2,360 ตารางเมตร พร้อมป้ายประชาสัมพันธ์โครงการจำนวน 1 ป้าย (ตามแบบที่องค์การบริหารส่วนตำบลแหลมประดู่กำหนด) จำนวน 1,807,000 บาท ด้วยคะแนนเสียง 5 เสียง ไม่เห็นชอบ - เสียง งดออกเสียง - เสียง)

(2) โครงการก่อสร้างถนนคอนกรีตเสริมเหล็กสายบริษัท บุญทวีพลัส จำกัด หมู่ที่ 5 กว้าง 4 เมตร ยาว 300 เมตร หนา 0.15 เมตร มีพื้นที่ดำเนินการไม่น้อยกว่า 1,200 ตารางเมตร พร้อมป้ายประชาสัมพันธ์โครงการจำนวน 1 ป้าย (ตามแบบที่องค์การบริหารส่วนตำบลแหลมประดู่กำหนด) จำนวน 890,000 บาท

มติ : (เห็นชอบจ่ายขาดเงินสะสมโครงการก่อสร้างถนนคอนกรีตเสริมเหล็กสายบริษัท บุญทวีพลัส จำกัด หมู่ที่ 5 กว้าง 4 เมตร ยาว 300 เมตร หนา 0.15 เมตร มีพื้นที่ดำเนินการไม่น้อยกว่า 1,200 ตารางเมตร พร้อมป้ายประชาสัมพันธ์โครงการจำนวน 1 ป้าย (ตามแบบที่องค์การบริหารส่วนตำบลแหลมประดู่กำหนด) จำนวน 890,000 บาท ด้วยคะแนนเสียง 5 เสียง ไม่เห็นชอบ - เสียง งดออกเสียง - เสียง)

(3) โครงการก่อสร้างถนนคอนกรีตเสริมเหล็กสายบ้านตาอางค์ – บ้านยายมุก ช่วงที่ 1 หมู่ที่ 6 กว้าง 4 เมตร ยาว 300 เมตร หนา 0.15 เมตร มีพื้นที่ดำเนินการไม่น้อยกว่า 1,200 ตารางเมตร พร้อมป้ายประชาสัมพันธ์โครงการจำนวน 1 ป้าย (ตามแบบที่องค์การบริหารส่วนตำบลแหลมประดู่กำหนด) จำนวน 890,000 บาท

มติ : (เห็นชอบจ่ายขาดเงินสะสมโครงการก่อสร้างถนนคอนกรีตเสริมเหล็กสายบ้าน ตาอางค์ – บ้านยายมุก ช่วงที่ 1 หมู่ที่ 6 กว้าง 4 เมตร ยาว 300 เมตร หนา 0.15 เมตร มีพื้นที่ดำเนินการไม่น้อยกว่า 1,200 ตารางเมตร พร้อมป้ายประชาสัมพันธ์โครงการจำนวน 1 ป้าย (ตามแบบที่องค์การบริหารส่วนตำบลแหลมประดู่กำหนด) จำนวน 890,000 บาท ด้วยคะแนนเสียง 5 เสียง ไม่เห็นชอบ - เสียง งดออกเสียง - เสียง)

 (4) โครงการก่อสร้างถนนสายชวดวังอู่ หมู่ที่ 5 จำนวน 24,000 บาท

เป็นค่าใช้จ่ายในการปรับพื้นที่และกันเขตถนนสายชวดวังอู่ หมู่ที่ 5

มติ :(เห็นชอบจ่ายขาดเงินสะสมโครงการก่อสร้างถนนสายชวดวังอู่ กั้นเขตทาง ระยะทาง 1,800 เมตร หมู่ที่ 5 จำนวน 24,000 บาท ด้วยคะแนนเสียง 5 เสียง ไม่เห็นชอบ - เสียง งดออกเสียง - เสียง)

(5) โครงการขยายเขตประปา หมู่ที่ 1 จำนวน 7,248,294.80 บาท

เป็นค่าใช้จ่ายในการดำเนินการขยายเขตบริการประปาภูมิภาค บริเวณถนนเลียบคลองชลประทาน สาย ๕ ขวา (ฝั่งซ้ายและฝั่งขวา) และซอยบ้านนายธนา ปราศรัย

มติ : (เห็นชอบจ่ายขาดเงินสะสมโครงการขยายเขตประปาหมู่ที่ 1 จำนวน 7,248,294.80 บาท ด้วยคะแนนเสียง 5 เสียง ไม่เห็นชอบ - เสียง งดออกเสียง - เสียง)

(6) โครงการก่อสร้างถนนคอนกรีตเสริมเหล็กสายซอยบ้านนางจำเนียร เนตรพิภพ หมู่ที่ 6 กว้าง 3 เมตร ยาว 60 เมตร หนา 0.15 เมตร มีพื้นที่ดำเนินการไม่น้อยกว่า 180 ตารางเมตร พร้อมป้ายประชาสัมพันธ์โครงการจำนวน 1 ป้าย(ตามแบบที่องค์การบริหารส่วนตำบลแหลมประดู่กำหนด) จำนวน 137,000 บาท

มติ : (เห็นชอบจ่ายขาดเงินสะสมโครงการก่อสร้างถนนคอนกรีตเสริมเหล็กสายซอยบ้านนางจำเนียร เนตรพิภพ หมู่ที่ 6 กว้าง 3 เมตร ยาว 60 เมตร หนา 0.15 เมตร มีพื้นที่ดำเนินการไม่น้อยกว่า 180 ตารางเมตร พร้อมป้ายประชาสัมพันธ์โครงการจำนวน 1 ป้าย(ตามแบบที่องค์การบริหารส่วนตำบลแหลมประดู่กำหนด) จำนวน 137,000 บาท ด้วย คะแนนเสียง 5 เสียง ไม่เห็นชอบ - เสียง งดออกเสียง - เสียง)

(7) โครงการก่อสร้างถนนคอนกรีตเสริมเหล็กสายซอยบ้านนางสมาน เป้าเจริญ หมู่ที่ 2 กว้าง 3 เมตร ยาว 115 เมตร หนา 0.15 เมตร มีพื้นที่ดำเนินการไม่น้อยกว่า 345 ตารางเมตร พร้อมป้ายประชาสัมพันธ์โครงการจำนวน 1 ป้าย (ตามแบบที่องค์การบริหารส่วนตำบลแหลมประดู่กำหนด) จำนวน 263,925 บาท

มติ : (เห็นชอบจ่ายขาดเงินสะสมโครงการก่อสร้างถนนคอนกรีตเสริมเหล็กสายซอยบ้านนางสมาน เป้าเจริญ หมู่ที่ 2 กว้าง 3 เมตร ยาว 115 เมตร หนา 0.15 เมตร มีพื้นที่ดำเนินการไม่น้อยกว่า 345 ตารางเมตร พร้อมป้ายประชาสัมพันธ์โครงการจำนวน 1 ป้าย (ตามแบบที่องค์การบริหารส่วนตำบลแหลมประดู่กำหนด) จำนวน 263,925 บาท ด้วยคะแนนเสียง 5 เสียง ไม่เห็นชอบ - เสียง งดออกเสียง - เสียง)

(8) โครงการก่อสร้างถนนคอนกรีตเสริมเหล็กสายทางเข้าหมู่บ้านดอนศาลเจ้า หมู่ที่ 1

เป็นค่าใช้จ่ายในการปรับปรุงถนนลาดยางเป็นถนนคอนกรีตเสริมเหล็กสายทางเข้าหมู่บ้านดอนศาลเจ้า หมู่ที่ 1 บริเวณทางเข้าวัดดอนศาลเจ้าเชิงสะพานข้ามคลอง ซอย ๕ พื้นที่ไม่น้อยกว่า ๑๕๐ ตารางเมตร พร้อมป้ายประชาสัมพันธ์โครงการจำนวน 1 ป้าย (ตามแบบที่องค์การบริหารส่วนตำบลแหลมประดู่กำหนด) จำนวน 142,750 บาท

มติ : (เห็นชอบจ่ายขาดเงินสะสมโครงการก่อสร้างถนนคอนกรีตเสริมเหล็กสายทางเข้าหมู่บ้านดอนศาลเจ้า หมู่ที่ 1 จำนวน 142,750 บาท ด้วยคะแนนเสียง 5 เสียง ไม่เห็นชอบ - เสียง งดออกเสียง - เสียง)

(9) โครงการก่อสร้างถนนคอนกรีตเสริมเหล็กสายซอยบ้านนายสุกรี ปั้นประเสริฐ หมู่ที่ 1

ช่วงที่ 1 กว้าง 4 เมตร ยาว 30 เมตร หนา 0.15 เมตร มีพื้นที่ดำเนินการไม่น้อยกว่า 120 ตารางเมตร หมู่ที่ 1 91,800 บาท (ตามแบบที่องค์การบริหารส่วนตำบลแหลมประดู่กำหนด)

ช่วงที่ 2 กว้าง 4 เมตร ยาว 34 เมตร หนา 0.15 เมตร มีพื้นที่ดำเนินการไม่น้อยกว่า 136 ตารางเมตร หมู่ที่ 1 132,000 บาท พร้อมป้ายประชาสัมพันธ์โครงการจำนวน 1 ป้าย (ตามแบบที่องค์การบริหารส่วนตำบลแหลมประดู่กำหนด)

มติ : (เห็นชอบจ่ายขาดเงินสะสมโครงการก่อสร้างถนนคอนกรีตเสริมเหล็กสายซอยบ้านนายสุกรี ปั้นประเสริฐ หมู่ที่ 1

ช่วงที่ 1 กว้าง 4 เมตร ยาว 30 เมตร หนา 0.15 เมตร มีพื้นที่ดำเนินการไม่น้อยกว่า 120 ตารางเมตร หมู่ที่ 1 91,800 บาท

ช่วงที่ 2 กว้าง 4 เมตร ยาว 34 เมตร หนา 0.15 เมตร มีพื้นที่ดำเนินการไม่น้อยกว่า 136 ตารางเมตร หมู่ที่ 1 132,000 บาท

ด้วยคะแนนเสียง 5 .เสียง ไม่เห็นชอบ - เสียง งดออกเสียง - เสียง)

๕.๓ ขออนุมัติโอนงบประมาณ ฯ

ประธานฯ :แจ้งว่าฝ่ายบริหารเสนอโอนงบประมาณตั้งจ่ายเป็นรายการใหม่เพื่อดำเนินโครงการก่อสร้างถนนคอนกรีตเสริมเหล็กสายถนนทางหลวงหมู่ที่ 4 เชื่อม หมู่ที่ 6 กว้าง 4 เมตร ยาว 3๒ เมตร หนา 0.15 เมตร มีพื้นที่ดำเนินการไม่น้อยกว่า 12๘ ตารางเมตร หมู่ที่ 6 ตำบลแหลมประดู่ อำเภอบ้านโพธิ์ จังหวัดฉะเชิงเทรา

ขอให้ฝ่ายบริหารชี้แจง

ที่ประชุม : นายกฯ ชี้แจงว่า มีความจำเป็นต้องโอนงบประมาณเพื่อดำเนินโครงการก่อสร้างถนนคอนกรีตเสริมเหล็กสายถนนทางหลวงหมู่ที่ 4 เชื่อม หมู่ที่ 6 กว้าง 4 เมตร ยาว 3๒ เมตร มีพื้นที่ดำเนินการไม่น้อยกว่า 12๘ ตารางเมตร หมู่ที่ 6 ตำบลแหลมประดู่ อำเภอบ้านโพธิ์ จังหวัดฉะเชิงเทรา (ตามแบบที่องค์การบริหารส่วนตำบลแหลมประดู่กำหนด) งบประมาณ 97,920 บาท เนื่องจากไม่ได้ตั้งจ่ายไว้ รายละเอียดดังนี้

**โอนเพิ่ม**

ด้าน การเศรษฐกิจ

แผนงาน อุตสาหกรรมและการโยธา

งาน ก่อสร้าง

หมวด ค่าที่ดินและสิ่งก่อสร้าง

ประเภท ค่าก่อสร้างสิ่งสาธารณูปโภค

รายการ เพื่อดำเนินโครงการก่อสร้างถนนคอนกรีตเสริมเหล็กสายถนนทางหลวงหมู่ที่ 4 เชื่อม หมู่ที่ 6 กว้าง 4 เมตร ยาว 3๒ เมตร หนา 0.15 เมตร มีพื้นที่ดำเนินการไม่น้อยกว่า 12๘ ตารางเมตร หมู่ที่ 6 ตำบลแหลมประดู่ อำเภอ บ้านโพธิ์ จังหวัดฉะเชิงเทรา

งบประมาณ 97,920 บาท

**โอนลด**

ด้าน การเศรษฐกิจ

แผนงาน อุตสาหกรรมและการโยธา

งาน บริหารทั่วไปเกี่ยวกับอุตสาหกรรมและการโยธา

หมวด เงินเดือน (ฝ่ายประจำ)

ประเภท เงินเดือนข้าราชการ หรือพนักงานส่วนท้องถิ่น

รายการ เพื่อจ่ายเป็นเงินเดือนและเงินปรับปรุงเงินเดือน ให้แก่พนักงานส่วนตำบล จำนวน 2 อัตรา จำนวน 12 เดือน

งบประมาณได้รับอนุมัติ 756,840 บาท งบประมาณคงเหลือก่อนโอน 756,840 บาท โอนลด 97,920 บาท งบประมาณคงเหลือ 658,920 บาท

 : เลขานุการสภาฯ ชี้แจงระเบียบ กฎหมาย ดังนี้

ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕63 หมวด ๔ การโอนและแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติขอสภาท้องถิ่น

มติ : (อนุมัติให้โอนงบประมาณเพิ่มเพื่อดำเนินโครงการก่อสร้างถนนคอนกรีตเสริมเหล็กสายถนนทางหลวงหมู่ที่ 4 เชื่อม หมู่ที่ 6 กว้าง 4 เมตร ยาว 3๒ เมตร หนา 0.15 เมตร มีพื้นที่ดำเนินการไม่น้อยกว่า 12๘ ตารางเมตร หมู่ที่ 6 ตำบลแหลมประดู่ อำเภอบ้านโพธิ์ จังหวัดฉะเชิงเทรา งบประมาณ 97,920 บาท ด้วยคะแนนเสียง 5 เสียง ไม่เห็นชอบ - เสียง งดออกเสียง - เสียง

**ระเบียบวาระที่ ๖ เรื่องอื่นๆ (ถ้ามี)**

๖.๑ รายงานการติดตามประเมินผลแผนพัฒนาท้องถิ่น พ.ศ.2566-2570 องค์การบริหารส่วนตำบลแหลมประดู่ ประจำปีงบประมาณ พ.ศ. ๒๕๖๖

ประธานสภาฯ : ขอเชิญผู้บริหารท้องถิ่นเสนอผลการติดตามและประเมินผลแผนพัฒนาท้องถิ่นต่อสภาท้องถิ่นต่อไป

ที่ประชุม : นายอิทธิพัทธ์ฯ นายกฯ รายงานการติดตามและประเมินผลแผนพัฒนาท้องถิ่น พ.ศ.2566-2570 องค์การบริหารส่วนตำบลแหลมประดู่ ประจำปีงบประมาณ พ.ศ.2566 ว่า ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ 3) พ.ศ.2561 ข้อ ๒๙ คณะกรรมการติดตามและประเมินผลแผนพัฒนาท้องถิ่น มีหน้าที่ดังนี้ ฯลฯ (3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

 สำหรับการติดตามและประเมินผลแผนพัฒนาท้องถิ่นขององค์การบริหารส่วนตำบลแหลมประดู่ เป็นการติดตามผลการปฏิบัติงานในช่วงปีงบประมาณ2566 ที่ผ่านมา (1 ตุลาคม 2565- 30 กันยายน 2566) โดยดำเนินการติดตามและประเมินผลแผนพัฒนาตามยุทธศาสตร์การพัฒนาซึ่งแบ่งออกเป็น 6 ด้าน ซึ่งคณะกรรมการติดตามและประเมินผลแผนพัฒนาท้องถิ่นได้กำหนดแนวทางวิธีการในการติดตามและประเมินผลแผนพัฒนาท้องถิ่นแล้วดำเนินการติดตามและประเมินผลแผนพัฒนาโดยรายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นขององค์การบริหารส่วนตำบลแหลมประดู่ พ.ศ.2566 มาเพื่อให้ผู้บริหารท้องถิ่นเสนอสภาท้องถิ่น,คณะกรรมการพัฒนาท้องถิ่น จำนวน 132 โครงการ จากโครงการทั้งหมด 293 โครงการ คิดเป็นร้อยละ 45.05 ส่วนรายละเอียดตามแบบติดตามประเมินผลการดำเนินงานตามแผนพัฒนาท้องถิ่น ประจำปีงบประมาณ พ.ศ. 2566 ที่แจกให้ทุกท่านแล้ว

ประธานฯ : ขอให้มีสมาชิกฯ ซักถาม เสนอแนะ และแสดงความคิดเห็น

ที่ประชุม รับทราบ

๖.๒ รายงานผลการปฏิบัติงานของนายกองค์การบริหารส่วนตำบลแหลมประดู่ ประจำปีงบประมาณ พ.ศ. 2566

ประธานสภาฯ : ขอเชิญเลขานุการสภาฯ ชี้แจงระเบียบ กฎหมาย เกี่ยวกับการรายงานผลการปฏิบัติงานของนายกองค์การบริหารส่วนตำบลแหลมประดู่

ที่ประชุม : นายเจนธรรมฯ เลขานุการสภาฯชี้แจงว่า ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติม (ฉบับที่ ๗) พ.ศ.๒๕๖๒ มาตรา ๕๘/๕ วรรคห้า กำหนดให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่แสดงไว้ต่อสภาองค์การบริหารส่วนตำบลเป็นประจำทุกปี โดยไม่มีการลงมติ

ประธานฯ : ขอให้นายกฯ รายงานผลการปฏิบัติงานของนายกองค์การบริหารส่วนตำบลแหลมประดู่ ประจำปีงบประมาณ พ.ศ. ๒๕๖6

ที่ประชุม นายอิทธิพัทธ์ฯ นายกฯ รายงานว่าตามนโยบายที่แถลงต่อสภาองค์การบริหารส่วนตำบลแหลมประดู่ ว่าจะบริหารงบประมาณแบบมีส่วนร่วม และสนองตอบต่อความต้องการของประชาชน จะให้ประชาชนเข้ามามีส่วนร่วมในการจัดทำแผนพัฒนาขององค์การบริหารส่วนตำบลแหลมประดู่ ตั้งแต่การจัดประชาคมระดับหมู่บ้าน และระดับตำบล และมีความตั้งใจที่จะทำให้ประชาชนในเขต องค์การบริหารส่วนตำบลแหลมประดู่ มีความเป็นอยู่ดีขึ้น มีคุณภาพชีวิตดีขึ้น การบริหารงานขององค์การบริหารส่วนตำบลได้ถูกกำหนดให้ปฏิบัติงานตามอำนาจหน้าที่ ที่ระเบียบกฎหมายกำหนดไว้ตามแผนพัฒนาท้องถิ่น และต้องเป็นไปเพื่อประโยชน์สุขของประชาชนโดยใช้หลักบริหารกิจการบ้านเมืองที่ดี นั้น ในรอบปีที่ผ่านมาได้ดำเนินการให้สอดคล้องกับยุทธศาสตร์การพัฒนาขององค์การบริหารส่วนตำบลแหลมประดู่ที่กำหนดนโยบายที่กำหนดไว้มีทั้งหมด ๖ ด้าน ตามรายละเอียดในแบบรายงานแสดงผลการปฏิบัติงานตามนโยบาย ที่แจกให้ทุกท่านแล้ว

ประธานฯ : ขอให้สมาชิกฯ ซักถาม เสนอแนะ และแสดงความความคิดเห็น ถ้าไม่มี จะถือว่า ที่ประชุมได้รับทราบการรายงานผลการปฏิบัติงานของนายกองค์การบริหารส่วนตำบลแหลมประดู่ ประจำปีบประมาณ พ.ศ. 2๕๖6 เรียบร้อยแล้ว

๖.3 เรื่องนอกระเบียบวาระ (ไม่มี)

**ปิดการประชุม เวลา 11.30 น.**

(ลงชื่อ) เจนธรรม โตเทวิน ผู้บันทึกรายงานการประชุม

 (นายเจนธรรม โตเทวิน)

 เลขานุการสภาองค์การบริหารส่วนตำบลแหลมประดู่

คณะกรรมการตรวจรายงานได้มาตรวจรายงานการประชุมองค์การบริหารส่วนตำบลแหลมประดู่ สมัยสามัญ สมัยที่ 3 ประจำปี พ.ศ. 2566 ครั้งที่ 1 เรียบร้อยแล้ว

(ลงชื่อ) จิระเดช เกิดทรัพย์ ผู้ตรวจรายงานการประชุม

 (นายจิระเดช เกิดทรัพย์)

 สมาชิกสภาองค์การบริหารส่วนตำบลแหลมประดู่

(ลงชื่อ) วรกิจ เสาวรส ผู้ตรวจรายงานการประชุม

 (นายวรกิจ เสาวรส)

 สมาชิกสภาองค์การบริหารส่วนตำบลแหลมประดู่

(ลงชื่อ) หวั่น แดงมณี ผู้ตรวจรายงานการประชุม

 (นายหวั่น แดงมณี)

 สมาชิกสภาองค์การบริหารส่วนตำบลแหลมประดู่

ได้รับรองจากสภาองค์การบริหารส่วนตำบลแหลมประดู่

 เมื่อคราวประชุมฯ สมัย............. สมัย............ ประจำปี พ.ศ. 2567

 ครั้งที่......... วันที่.......... เดือน................. พ.ศ. 2567

 (ลงชื่อ) ปวีณ์ชญา รชตเรืองนิตย์ ผู้ตรวจรายงานการประชุม

 (นางสาวปวีณ์ชญา รชตเรืองนิตย์)

 ประธานสภาองค์การบริหารส่วนตำบลแหลมประดู่